World news story
2018 में भारतीय छात्रों, श्रमिकों और पर्यटकों के वीज़ा में हुई वृद्धि
यूके होम ऑफिस द्वारा प्रकाशित इमिग्रेशन स्टेटिस्टिक्स की नवीनतम तिमाही रिपोर्ट के मुताबिक, भारतीय छात्रों की वीज़ा संख्या 2011 के बाद से उच्चतम स्तर पर पहुंच गई है।
दिसंबर 2018 को समाप्त हुए वर्ष में 19,500 से अधिक भारतीय नागरिकों को टियर 4 स्टूडेंट वीज़ा दिया गया है। यह पिछले वर्ष की तुलना में 35% अधिक है - और 2011 से एक वर्ष में दिया जाने वाला सर्वाधिक वीज़ा है। 2018 इस श्रेणी में वृद्धि का दूसरा वर्ष था - जिसका अर्थ है कि दो वर्ष पहले 2016 की अपेक्षा भारतीय छात्रों की संख्या अब 70% अधिक है।
भारतीय श्रमिकों को शेष विश्व की तुलना में अधिक स्किल्ड वर्क वीज़ा मिलने का क्रम जारी है - भारतीयों को मिलने वाला वीज़ा वैश्विक स्तर पर दिए जाने वाले कुल स्किल्ड वर्क वीज़ा का 54% है। पिछले वर्ष भारतीय नागरिकों को 55,000 से अधिक वर्क वीज़ा दिया गया है - जो 2017 की अपेक्षा 6% अधिक और किसी भी देश के लिए संख्या के हिसाब से सबसे अधिक बढ़ोत्तरी है।
भारतीय विज़िटर्स और टूरिस्ट की संख्या में भी काफी वृद्धि देखी गई है। 10% की वृद्धि के साथ विज़िट वीज़ा की संख्या लगभग 477,000 तक पहुंच गई है। ब्रिटेन द्वारा जारी किये जाने वाले कुल विजिट वीजा में पांच में से एक वीज़ा (22%) 2018 में भारतीय नागरिकों को दिया गया है।
भारत के ब्रिटिश उच्चायुक्त सर डोमिनिक एस्किथ केसीएमजी ने कहा:
ये नवीनतम आंकड़े भारतीय नागरिकों को मिलने वाले वीज़ा की संख्या में एक और बड़ी वृद्धि को दर्शाते हैं। 2018 में भारतीय नागरिकों के लिए स्टू़डेंट वीजा में हुई इस अहम वृद्धि का मैं विशेष तौर पर स्वागत करता हूं। पिछले साल लगभग 19,500 भारतीय छात्रों को टीयर 4 वीज़ा मिला था - जो 35% की वृद्धि और 2017 में भी इसमें 27% की वृद्धि हुई थी।
इसी तरह, 2018 में भारतीय कुशल श्रमिकों की संख्या में किसी अन्य देश की अपेक्षा सबसे तेज दर से वृद्धि हुई है जो यह दर्शाता है कि कुशल श्रमिकों और भारतीय व्यापार के लिए ब्रिटेन खुला हुआ है। हम अभी भी भारतीयों के लिए शेष विश्व की अपेक्षा अधिक स्किल्ड वर्क वीज़ा जारी करते हैं।
यह ब्रिटेन-भारत संबंध के लिए शानदार खबर है और यह दर्शाता है कि ब्रिटेन भारतीयों के काम करने, अध्ययन करने और छुट्टियां बिताने के लिए बेहतरीन स्थान बना हुआ है। प्रत्येक वीज़ा हमारे दो देशों के जीवंत रिश्ते को दृढ़ करता है, हमें और करीब लाता है और दोनों देशों को मजबूत बनाता है। मैं इस प्रभावशाली रिकॉर्ड को जारी रखने के लिए भारत सरकार के साथ काम करने की आशा करता हूं।
अधिक जानकारी:
सभी आंकड़े जनवरी से दिसंबर 2018 के हैं, और इनकी तुलना जनवरी से दिसंबर 2017 से की गई है।
पूरे स्टेटिस्टिकल रिलीज़ को ऑफिस फॉर नेशनल स्टेटिस्टिक्स वेबसाइट से ऑनलाइन प्राप्त किया जा सकता है।
यूके वीज़ा ट्रेंड की सटीक स्थिति प्रदान करने के लिए माइग्रेशन के आंकड़ों को त्रैमासिक रूप से अपडेट किया जाता है। आगामी रिलीज निम्न प्रारूप में 12 महीने की अवधि को कवर करेगा:
मीडिया
मीडिया से संबंधित प्रश्नों के लिए, कृपया संपर्क करें:
सैली हेडली, हेड ऑफ कम्युनिकेशन
प्रेस और कम्युनिकेशन, ब्रिटिश उच्चायोग,
चाणक्यपुरी, नई दिल्ली 110021
टेलीफोन: 24192100; फैक्स: 24192400
मेल करें: हैरी बूटी
हमें फॉलो करें Twitter, Facebook, Flickr, Eventbrite, Blogs, Youtube, Instagram
eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva bho_Deva bho_Deva awa_Deva hin_Deva mag_Deva ita_Latn